CELEX: 52017PC0137
Language: da
Date: 2017-03-24
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne i Verdenshandelsorganisationen (WTO) for at ændre hyppigheden af WTO-medlemmernes fornyede undersøgelser af handelspolitikken, der er fastsat i punkt C, nr. ii), i bilag 3 til WTO-overenskomsten og i forretningsordenen for Eksaminationsmyndigheden for Handelspolitik

EUROPA-KOMMISSIONEN
            Bruxelles, den 24.3.2017
            COM(2017) 137 final
            2017/0062(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i Verdenshandelsorganisationen (WTO) for at ændre hyppigheden af WTO-medlemmernes fornyede undersøgelser af handelspolitikken, der er fastsat i punkt C, nr. ii), i bilag 3 til WTO-overenskomsten og i forretningsordenen for Eksaminationsmyndigheden for Handelspolitik
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Formålet med dette forslag er at fastlægge den holdning, der skal indtages på Den Europæiske Unions vegne i Verdenshandelsorganisationen (WTO) for at tilpasse hyppigheden af WTO-medlemmernes fornyede undersøgelse af handelspolitikken, der er fastsat i punkt C, nr. ii) ("Procedures for review"), i bilag 3 til WTO-overenskomsten og i forretningsordenen for Eksaminationsmyndigheden for Handelspolitik (TPRB).
            
            
               Udvidelsen af medlemskabet af WTO siden 1995 har også øget antallet af fornyede undersøgelser, der er nødvendige for at efterkomme punkt C, nr. ii), i bilag 3. Dette har øget presset på medlemmerne og på WTO's sekretariat, og den nuværende undersøgelsescyklus for handelspolitikken er således blevet uholdbar. 
            
            
               Drøftelser blandt WTO-medlemmerne i forbindelse med den sjette bedømmelse af ordningen med fornyet undersøgelse af handelspolitikken har navnlig fået TPRB til at foreslå:
            
            
               en tilpasning af hyppigheden for den fornyede undersøgelse af handelspolitikken ved at forlænge de cyklusser, der i øjeblikket er fastlagt i punkt C, nr. ii), i bilag 3, med et år og
            
            
               en mindre ændring af forretningsordenen for TPRB med det formål at lette eksaminationsprocessen.
            
            
               Hyppigheden af en fornyet undersøgelse af handelspolitikken (bilag 3, punkt C, nr. ii), til WTO-overenskomsten)
            
            
               Den hyppighed, hvormed medlemsstaternes handelspolitikker i øjeblikket undersøges, afhænger af deres relative andel af verdenshandelen. De fire medlemmer, som har den største andel af verdenshandelen, undersøges i øjeblikket hvert andet år (EU, USA, Kina og Japan). De efterfølgende seksten medlemmer (f.eks. Den Russiske Føderation, Australien, Canada og Schweiz) undersøges hvert fjerde år, og resten af medlemskabet undersøges i praksis hvert sjette til syvende år. TPRB mener, at hyppigheden af de fornyede undersøgelser bør ændres fra 2019 til henholdsvis tre, fem og syv år. 
            
            
               Afgørelsen om tilpasningen af undersøgelsescyklussen vil blive truffet af WTO's Ministerkonference i henhold til artikel X.8 i WTO-overenskomsten eller af Det Almindelige Råd (i perioderne mellem samlingerne i Ministerkonferencen i henhold til artikel IV.2 i WTO-overenskomsten), og træder i kraft for alle medlemmer, når den er blevet godkendt. 
            
            
               Kommissionen bør bemyndiges til at indtage en holdning på den Europæiske Unions vegne, hvorved den tilslutter sig konsensus med henblik på at støtte vedtagelsen af de afgørelser, der træffes af WTO's Ministerkonference (eller af Det Almindelige Råd i perioderne mellem Ministerkonferencens samlinger), om en forlængelse på ét år af de nuværende undersøgelsescyklusser i punkt C, nr. ii), i bilag 3 til WTO-overenskomsten. 
            
            
               Ændring af forretningsordenen for TPRB
            
            
               Som følge af den sjette bedømmelse af ordningen med fornyet undersøgelse af handelspolitikken, anbefaler TPRB også at ændre sin forretningsorden. Ændringerne omfatter mindre ændringer for at lette afviklingen af de fornyede undersøgelser, som f.eks. at det undersøgte medlem bevilges fire uger i stedet for de nuværende tre til besvarelsen af spørgsmål, når det anvender den alternative tidsplan. Andre ændringer
                  1
                i forretningsordenen, omfatter f.eks. muligheden for, at et WTO-medlem fremlægger væsentlige ændringer i sin handelspolitik på et møde i TPRB mellem to fornyede undersøgelser af handelspolitikken eller muligheden for, på anmodning af et medlem, at gøre den anden dag af den fornyede undersøgelse mere interaktiv ved at anvende paneler, eller ved at WTO's sekretariat offentliggør en liste over talere med indlæg fra WTO's medlemmer fra den første dag i den fornyede undersøgelse.
            
            
               Kommissionen bør også bemyndiges til at indtage en holdning på vegne af Den Europæiske Union i TPRB, hvorved den tilslutter sig konsensus med henblik på at støtte ændringen af forretningsordenen for TPRB.
            
            
               Beslutningen om at ajourføre TPRB's forretningsorden vil blive truffet af TPRB.
            
            
               •Sammenhæng med de gældende regler på samme område
            
            
               Initiativet er i fuld overensstemmelse med eksisterende EU-politikker. 
            
            
               •Sammenhæng med Unionens politik på andre områder
            
         
         
            
               Den fornyede undersøgelse af handelspolitikken har ikke blot til formål at fremlægge EU's handelspolitik, men også alle andre EU-politikker, der har indvirkning på handelen. De andre medlemmers fornyede undersøgelse af handelspolitikken sætter Unionen i stand til at stille spørgsmål til de undersøgte medlemsstater, hvilket øger gennemsigtigheden.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Rådet vedtager på forslag af Kommissionen eller Unionens højtstående repræsentant for udenrigsanliggender og sikkerhedspolitik en afgørelse om fastlæggelse af, hvilken holdning der skal indtages på Den Europæiske Unions vegne i et organ nedsat ved en international aftale, når dette organ skal vedtage en afgørelse, der har retsvirkning, jf. artikel 218, stk. 9, i traktaten om Den Europæiske Unions funktionsmåde (TEUF). 
            
            
               De planlagte afgørelser falder ind under anvendelsesområdet for den fælles handelspolitik (artikel 207 i TEUF).
            
            
               •Nærhedsprincippet (for områder, der ikke er omfattet af enekompetence) 
            
            
               Den Europæiske Union har enekompetence med hensyn til de spørgsmål, der er omfattet af denne afgørelse i overensstemmelse med artikel 3 TEUF. Nærhedsprincippet finder derfor ikke anvendelse. 
            
            
                  Proportionalitetsprincippet
            
            
               Ikke relevant.
            
            
               •Valg af retsakt
            
            
               Dette forslag er i overensstemmelse med artikel 218, stk. 9, i TEUF. Der eksisterer ingen andre retlige instrumenter, der kan anvendes til at nå det mål, der er omhandlet i forslaget.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER 
            
            
               Ikke relevant.
            
            
               4.VIRKNINGER FOR BUDGETTET
            
            
               Ikke relevant.
            
            
               5.ANDRE FORHOLD
            
            
               I overensstemmelse med artikel 218, stk. 10, i TEUF vil Europa-Parlamentet straks blive underrettet fuldt ud.
            
            
               2017/0062 (NLE)
            
            
               Forslag til
            
            
               RÅDETS AFGØRELSE
            
         
         
            
               om fastlæggelse af den holdning, der skal indtages på Den Europæiske Unions vegne i Verdenshandelsorganisationen (WTO) for at ændre hyppigheden af WTO-medlemmernes fornyede undersøgelser af handelspolitikken, der er fastsat i punkt C, nr. ii), i bilag 3 til WTO-overenskomsten og i forretningsordenen for Eksaminationsmyndigheden for Handelspolitik
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og 
            
            
               ud fra følgende betragtninger:
            
            
               (1)Bilag 3, punkt C, nr. ii), i Marrakeshoverenskomsten om oprettelse af Verdenshandelsorganisationen ("WTO-overenskomsten") indeholder bestemmelser om hyppigheden for fornyede undersøgelser af WTO-medlemmernes handelspolitikker og -praksis. Hyppigheden af de fornyede undersøgelser af de enkelte medlemmers handelspolitik afhænger af medlemmets andel af verdenshandelen. De fire største handelsmedlemmer er i øjeblikket genstand for undersøgelse hvert andet år. De næste seksten medlemmer, for så vidt angår deres andel af verdenshandelen, undersøges hvert fjerde år, medens de øvrige medlemmer i øjeblikket undersøges hvert sjette år. 
            
            
               (2)Udvidelsen af medlemskabet af WTO siden 1995 har også øget antallet af de fornyede undersøgelser, der er nødvendige for at efterkomme bilag 3 til WTO-overenskomsten, hvilket øger presset på medlemmerne og på WTO's sekretariat. For at sikre effektiviteten af ordningen med fornyet undersøgelse foreslår Eksaminationsmyndigheden for Handelspolitik (TPRB) at forlænge de cyklusser, der anvendes i dag, med ét år. Som følge heraf vil WTO-medlemmerne blive genstand for undersøgelse henholdsvis hvert 3, 5 og 7 år, afhængigt af deres andel af verdenshandelen. 
            
            
               (3)I overensstemmelse med artikel X.8 i WTO-overenskomsten skal afgørelser om at godkende ændringer af bilag 3 til WTO-overenskomsten træffes ved konsensus af Ministerkonferencen eller, i henhold til artikel IV.2 i WTO-overenskomsten, af Det Almindelige Råd i perioderne mellem samlingerne i Ministerkonferencen og træder i kraft for alle WTO's medlemmer, når de er blevet godkendt. 
            
            
               (4)For at sikre den effektive virkning af ordningen med fornyet undersøgelse har TPRB anbefalet
                  2
                også at ændre sin forretningsorden for at foretage mindre ændringer, som vil gøre det lettere at udføre fornyede undersøgelser, som f.eks. at det undersøgte medlem bevilges fire uger i stedet for de nuværende tre til besvarelsen af spørgsmål, når det anvender den alternative tidsplan. Andre ændringer i forretningsordenen, omfatter f.eks. muligheden for, at et WTO-medlem fremlægger væsentlige ændringer i sin handelspolitik på et møde i TPRB mellem to fornyede undersøgelser af handelspolitikken eller muligheden for, på anmodning af et medlem, at gøre den anden dag af den fornyede undersøgelse mere interaktiv ved at anvende paneler, eller ved at WTO's sekretariat offentliggør en liste over talere med indlæg fra WTO's medlemmer fra den første dag i den fornyede undersøgelse. TPRB kan træffe beslutning om at ændre sin forretningsorden i henhold til artikel IV.4 i WTO-overenskomsten.
            
            
               (5)Det er i Unionens interesse at sikre en velfungerende ordning med fornyet undersøgelse af handelspolitikken, således at alle WTO-medlemmer fortsat og regelmæssigt kan undersøges, og at møderne i TPRB er så effektive og godt forberedte som muligt. 
            
            
               (6)Det er derfor hensigtsmæssigt at fastlægge den holdning, der skal indtages på Unionens vegne i WTO om at forlænge cyklusserne i forbindelse med de fornyede undersøgelser af WTO-medlemmernes handelspolitik med et år og ændre forretningsordenen for TPRB for at lette afviklingen af de fornyede undersøgelser —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på vegne af Den Europæiske Union på WTO's Ministerkonference eller i Det Almindelige Råd, skal være at tilslutte sig den konsensus, der har til formål at ændre afsnit C, nr. ii), i bilag 3 til WTO-overenskomsten med hensyn til at forlænge cyklusserne i forbindelse med de fornyede undersøgelser af WTO-medlemmernes handelspolitik. Cyklus for de fornyede undersøgelser i punkt C, nr. ii), i bilag 3 til WTO-overenskomsten afhænger af andelen af verdenshandelen og er i øjeblikket på 2, 4 og 6 år. Den vil blive erstattet af en cyklus på henholdsvis 3, 5 og 7 år.
            
            
               Denne holdning tilkendegives af Kommissionen på næste møde i Ministerkonferencen eller Det Almindelige Råd, alt efter hvad der først indtræffer. 
            
            
               Artikel 2
            
            
               Den holdning, der skal indtages på vegne af Unionen i TRPB, skal være at tilslutte sig den konsensus, der har til formål at ændre TPRP's forretningsorden - som planlagt i dokument WT/RD/TPR/745. 
            
            
               Denne holdning tilkendegives af Kommissionen på det næste møde i TPRB.
            
            
               Artikel 3
            
            
               Afgørelsen om forlængelsen af cyklus i forbindelse med de fornyede undersøgelser af handelspolitikken offentliggøres efter vedtagelsen i Den Europæiske Unions Tidende.
            
         
         
            
               Artikel 4
            
            
               Denne afgørelse træder i kraft på dagen for vedtagelsen. 
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
         
            
                  
                     (1)
                  Dokument WT/RD/TPR/745.
               
               
                  
                     (2)
                  Dokument WT/RD/TPR/745.